ଶାଜାନ ପଦ୍ମସୀ (ଜନ୍ମ: ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ମଞ୍ଚ ଅଭିନେତ୍ରୀ । ସେ ଜଣେ ପ୍ରସିଦ୍ଧ ଅଭିନେତା ଆଲିକ୍ୟୁ ପଦ୍ମସୀ ଏବଂ ଶାଓରନ୍ ପ୍ରଭାକର୍‌ଙ୍କ ଝିଅ । ସେ ୨୦୦୯ରେ ହିନ୍ଦୀ କଥାଚିତ୍ର ରକେଟ୍ ସିଂହ- ସେଲ୍‌ସ୍‌ମ୍ୟାନ୍ ଓଫ୍ ଦ ଇଅର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ତେଲୁଗୁ ଏବଂ ତାମିଲ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଦିଲ୍ ତୋ ବଚ୍ଚା ହୈ, ହା‌ଉସଫୁଲ୍ ୨ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।